kardosdrur/scandi-wiki huggingface dataset:
Helgeå

Helgeå er Skånes største vandløb, der gennemløber en række mindre søer øst for Älmhult i det sydlige Småland. Åen munder ud i Hanøbugten på østkysten af Skåne.

Den samlede længde er knap 200 kilometer, og åen har et fald på omkring 160 meter. Den afvander et areal på 4.750 km² og har en middelgennemstrømning på omkring 45 m³/s, hvilket er en del mere end den danske Gudenå (32 m³/s), som åen i karakter kan minde om. De otte vandkraftværker ved åen har en kapacitet på 34 MW og leverer omkring 110 GWh om året.

Gennem en række søer løber den først mod vest og derefter mod syd forbi Osby, Broby og Kristianstad. Ved Kristianstad løber åen ud i Hammarsjön og videre ned til den drænede Yngsjö, hvor den deler sig. En gren løber nordpå som Graften mod Åhus, hvor den løber ud i Hanøbugten. Den anden gren løber mod sydøst og gennem Gropahålet, som udgravedes sidst i 1700-tallet, munder grenen ud i Hanøbugten ved Nyehusen.

Helgeåen har fra gammel tid fungeret som en vigtig handelsvej mellem det skovklædte Småland og det nordlige Skåne. Fra 1700-tallet var åen stærkt trafikeret på strækningen fra Kristianstad inde i landet til Åhus ude ved kysten. I 1900-tallet blev gods fragtet op og ned ad åen. I begyndelsen på pramme trukket af heste eller stagede pramme, senere på dampdrevne pramme.

Helgeå har sit udspring i det sydlige Småland og passerer flere søer, inden den munder ud i Hanøbugten syd for Åhus.

Under slaget ved Helgeå i 1026 besejrede Knud den Store den svenske konge Anund Jakob og den norske konge Olav Haraldsson.

Eksterne henvisninger 

 Vattenriket 
 Nedre Helge å 

Vandløb i Sverige
Giovani dos Santos

Giovani dos Santos Ramírez, også kendt som Giovani (født 11. maj 1989 i Monterrey) er en mexicansk fodboldspiller, der er professionel i Club América i sit hjemland.

Giovani dos Santos var en af de bærende spillere på det mexicanske U-17 landshold, der i 2005 blev verdensmestre. Han har spillet for flere klubber, heriblandt FC Barcelona og Villarreal CF, og han fik i sommeren 2007 dobbelt (spansk og mexicansk) statsborgerskab, der gjorde det muligt for Barcelona at bruge ham på førsteholdet uden at belaste kvoten af ikke-EU-spillere. 

Han fik debut for Mexicos landshold i 2007 og har spillet over 100 landskampe. Hans største triumf med landsholdet var sejren i OL-turneringen i 2012 i London. Ved legene vandt Mexico sin indledende pulje med blandt andet en 2-0-sejr over , hvor Giovani scorede begge målene. Han scorede også i forlænget spilletid, da mexicanerne vandt 4-2 over . I semifinalen vandt Mexico 3-1 over , mens det i finalen blev 2-1 over . 

Giovani kommer fra en fodboldfamilie, idet hans far Gerardo dos Santos (kendt som Zizinho) var professionel fodboldspiller, og det samme gælder hans bror Jonathan dos Santos, som han i øvrigt et par år spillede sammen med hos Los Angeles Galaxy.

Referencer

Eksterne henvisninger 

Fodboldspillere fra Mexico
Fodboldspillere fra FC Barcelona
Fodboldspillere fra Tottenham Hotspur F.C.
Fodboldspillere fra Ipswich Town F.C.
Fodboldspillere fra Galatasaray SK
Fodboldspillere fra Racing Santander
Fodboldspillere fra RCD Mallorca
Fodboldspillere fra Villarreal CF
Fodboldspillere fra Los Angeles Galaxy
Fodboldspillere fra Club América
Personer fra Monterrey
Fodboldspillere fra FC Barcelona B
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Olympiske fodboldspillere fra Mexico
Fodboldspillere ved sommer-OL 2012
Medaljevindere ved sommer-OL 2012
Olympiske medaljevindere i fodbold
Deltagere for Mexico ved sommer-OL 2012
Olympiske mestre fra Mexico
Vombsjön

Vombsjön eller Vombsøen er en sø i Skåne i Sverige 20 kilometer øst for Lund. Søen har et areal på 12 km² og ligger 20 meter over havet. Den største dybde er 16 meter. Afvandingsområdet er omkring 447 km². Vombsjön har siden 1948 fungeret som drikkevandsreserve for Malmö.

Der drives erhvervsfiskeri i søen, men lystfiskere kan både løse fiskekort og leje båd.

Vombsjöns hovedtilløb er Björkaån fra øst, og Borstbäcken fra nord. 
Søens afløb er Kävlingeån og har siden 1936 været reguleret. Middelvanføringen er är cirka 0,5 m³/s om sommaren og 9 m³/s om vintern. 

Nær søens østside ligger Övedskloster slot. Den vestlige ende af søen ligger op til naturreservatet Klingavälsån. 

Søer i Skåne
Niki Terpstra

Niki Terpstra (født 18. maj 1984) er en hollandsk tidligere professionel cykelrytter.

Eksterne henvisninger 

Mandlige cykelryttere fra Nederlandene
Glamour

Glamour (engelsk: The Bold and the Beautiful) er en amerikansk tv-serie, der i øjeblikket kører på 34. år i USA og 31. år i Danmark. Serien debuterede i 1987 på CBS i USA, og i 1990 debuterede den på Kanal 2 i Danmark. Siden blev den vist på TV Danmark, TvDanmark 2, TV Danmark igen, Kanal 4 (indtil november 2011) og (siden marts 2012) Canal 9.

Handling 

Serien er et klassisk eksempel på en sæbeopera. Serien omhandler de to konkurrerende modefirmaer Forrester og Spectra. Derudover handler serien også om de to familiers indbyrdes intriger.

Produktion 
I både USA og Danmark vises der et nyt afsnit hver dag (bortset fra weekender), dog er Danmark et par år bagud, i forhold til USA.

Popularitet 
Glamour var da serien var på sit højeste et af Kanal 4's mest sete programmer, men tilslutningen er konstant faldende. Det er også den udenlandske TV-serie der er blevet vist i længst tid i Danmark, og den slår endda Beverly Hills 90210. Serien er dog også ofte blevet kritiseret for at være kedelig og have mangel på action i forhold til serier i samme genre som Horton-sagaen og Melrose Place. Danmark og Italien er de to lande hvor serien nåede størst udenlandsk popularitet, og derfor har de to lande også fået mindre roller i selve serien, da Bridget Forrester f.eks. studerer i København, og da Italien ofte er værtsland for Forresters modeshows.

Personer 
Forrester familien er hovedpersonerne i serien. Familien består af Eric Forrester og Stephanie Forrester der grundlagde familiefirmaet. De har sønnerne Ridge Forrester og Thorne Forrester og døtrene Kristen Forrester og Felicia Forrester. Alle er involveret i modebranchen.

Eksterne henvisninger 
 

Sæbeoperaer fra USA
Tv-programmer fra CBS
Amerikanske tv-serier fra 1980'erne
Amerikanske tv-serier fra 1990'erne
Amerikanske tv-serier fra 2000'erne
Amerikanske tv-serier fra 2010'erne
Amerikanske tv-serier fra 2020'erne
Klingavälsån

Klingavälsån (Klingavallsån, Klingvallsån, Klingaå) er en å og et vådområde i den sydlige del af Skåne, og tilløb til Kävlingeån.

Længden var oprindelig 37 kilometer men efter udretning i 1940'rene er den nu noget kortere. Afvandingsområdet er 240 km². Vandgennemstrømningen varierer mellem 0,5 m³/s om sommeren og 10 m³/s om vinteren.

Klingavälsån er afløb fra Sövdesjön, syd for Sjöbo, men afvander via denne også Snogeholmssjön og Ellestadssjön.
Desuden får åen vand fra en mængde mindre vandløb som strømmer ned fra Romeleåsen i syd. 

Fra Sövdesjön løber åen hovedsagelig i i nordvestlig retning til den drejer mod nord over Vombsjöns enge og løber ud i Kävlingeån. 

Hela åens løb inklusive Sövdesjön er beskyttet under Ramsar-konventionen, og 2.172 ha af åens omgivelser er omdannet til naturreservat.

Eksterne henvisninger 
 Naturvårdsverket: Klingavälsåns naturreservat , hentet 13 oktober 2014.

Naturreservater i Skåne
Vandløb i Skåne
Ludvig Schrøder

Ludvig Peter Schrøder (19. januar 1836 på Christianssæde, Maribo – 8. februar 1908 i Askov) var forstander for Rødding Højskole i 1862-1864. Efter tabet af Sønderjylland i krigen 1864 blev han forstander for Askov Højskole, hvor han virkede en menneskealder.

Han var bror til Johannes E. Schrøder og far til Ingeborg Appel og Frederik Schrøder.

1892 blev han Ridder af Dannebrog og 1906 titulær professor.

Litteratur 
 Holger Begtrup, Ludvig Schrøder, Det Schønbergske Forlag, 1913.

Eksterne henvisninger 
 

Danskere i 1800-tallet
Skolefolk fra Danmark
Folkehøjskoleforstandere fra Danmark
Faglitterære forfattere fra Danmark
Titulære professorer fra Danmark
Riddere af Dannebrog
Personer fra Lolland
Personer i Dansk Biografisk Leksikon
Danskere i 1900-tallet
Teologer fra Danmark
Dansksprogede forfattere fra Danmark
Mike Rutherford

Mike Rutherford (født 2. oktober 1950 i Guildford, Surrey) er en engelsk musiker, bedst kendt som guitarist fra Genesis, hvor han oprindeligt fungerede som bassist, senere som leadguitarist. Sideløbende med Genesis har han virket som sangskriver og guitarist for Mike & the mechanics, samt lavet enkelte soloplader.

Guitarister fra Storbritannien
Genesis
Niobe

Niobe er en dødelig kvinde i den græske mytologi. Hun er datter af Tantalos og Euryanassa, Eurythemista, Clytia, Dione, eller Laodice. Hun var gift med Amphion fra Theben. Hun fik 14 børn, 7 drenge og 7 piger. De blev kaldt Niobider Niobe pralede med det over for Leto der kun havde to, tvillingerne Artemis og Apollon. Apollon dræbte Niobes sønner, mens de trænede atletik, og Artemis dræbte hendes døtre. (Apollon ville egentlig have skånet den sidste søn, men da havde han allerede sluppet pilen.) Til drabene brugte Artemis og Apollon forgiftede pile og i nogle udgaver bliver et antal af Niobes børn skånet (oftest Chloris).
Amphion begik ved synet af sine dræbte sønner enten selvmord eller blev dræbt af Apollon efter at have svoret hævn. 
En knust Niobe flygtede til Sipylus i Lydien, Lilleasien og blev forvandlet til sten mens hun græd eller begik selvmord. 

I bjerget Sipylus kan anes et kvindeansigt, som de lokale tilskrev Broteas og tolkede som Niobe, der var blevet til sten. Det siges at stenen græder når det er sommer, en forklaring kunne være at den er lavet af porøs kalksten hvor vandet kan sive igennem. 

Historien om Niobe er fra gammel græsk tid. Hun er nævnt af Achilles overfor Priamos i Homers Iliade, som et særkende for sorg. Priamos er nemlig selv i sorg over sin søn Hector som er blevet dræbt men har ligget ubegravet i mange dage. 
Niobe er også nævnt i Sofokles Antigone, hvor Antigone sammenligner sin ensomhed med Niobes, mens hun vandrer mod sin død. Stykket Niobe af Aeschylus er bevaret i små brudstykker og en papyrus der indeholder 21 linjer af stykket. Ud fra stykkerne lader det til, at i den første del af stykket sidder Niobe tavs og tilhyllet. Sofokles udgav også en Niobe som er gået tabt. Drabet på Niobes børn (Niobiderne) og Niobes fald er et yndet motiv blandt attiske vasemalere og inspirerede skulptører og vægmalere.

Niobes klassiske tårer nævnes også i Hamlets monolog (1 akt, scene 2)hvor han sammenligner sin mors sorg over 
kongens (hans far) død. "ligesom Niobe, alle tårer/eng. Like Niobe, all tears"

Andre Niober i den græske mytologi 
Aedon var dronning i Theben og forsøgte at dræbe Niobes søn pga. rivalisering. Niobe var også hendes svigerinde.

En anden Niobe var datter af Phoroneus som var den første dødelige kvinde der fik et barn med Zeus, Argus. Argus grundlagde senere byen Argos. Et andet barn Pelasgus nævnes nogen gange som en tvilling til Argus. Denne Niobe levede mange generationer før den Niobe som var datter af Tantalos.

Noter

Referencer 
 Cook, Robert Manuel, 1964. Niobe and Her children (Cambridge University Press). Sammendrag af forskningen omkring fremstillingerne af Niobe. Side 6-30.
 Ovid, Metamorphoses VI.145-310.

 Shakespeare, William. 1597ish. "The Tragedy of Hamlet, Prince of Denmark". Akt I, Sc. II, linje 149, Dronning Gertrude, "...Like Niobe, all tears..."

Græsk mytologi
Kvindesind

Kvindesind kan henvise til flere artikler
 Kvindesind (film) – en dansk film fra 1980.
 Kvindesind (digtsamling) – en digtsamling af Tove Ditlevsen
 Kvindesind (album) – en plade med Anne Linnet
Priapos

Priadon var gud for frugtbarhed og seksuel lyst i den græske mytologi. Han har lagt navn til lidelsen priapisme.

Græsk mytologi
Jordan Mancino

Jordan Mancino er trommeslager i bandet As I Lay Dying. Ham og Tim lambesis er de eneste originale medlemmer tilbage. Jordan er meget kendt for sine ekstremt hurtige doublekicks, hvilket kan høres i en række sange, som "Nothing left".

Udstyr 
 DW 9000 hardware
 Pacific Lxe series trommer.
 Zildijan bækkener.

Eksterne henvisninger 
 

Trommeslagere fra USA
Cushings syndrom

Cushings syndrom er en sjælden sygdom der skyldes overproduktion af binyrebarkhormonet cortisol. Sygdommen skyldes som regel en svulst og vil ubehandlet føre til døden. Sygdommen giver en række fysiske og psykiske symptomer. De fysiske symptomer omfatter fedme hvor fedtet (udover at sætte sig på maven) sætter sig i nakken (tyrenakke) og i ansigtet (måneansigt). Arme og ben bliver derimod usædvanligt tynde og svage. Der opstår desuden blå mærker uden at personen er kommet til skade. Ringe sårheling ses også sammen med øget tendens til infektioner. Hos børn stopper væksten. De psykiske symptomer gør at personen ofte er meget humørsyg og desuden ekstremt paranoid. Mange mener i dag, at den engelske konge Henrik d. 8. led af sygdommen hvilket kunne forklare hans voldsomme vægtstigning samt hans gale adfærd der i hans sidste år medførte utallige henrettelser, meningsløse krige og hans i alt seks ægteskaber.

Behandling 
Hvis tilstanden skyldes en svulst vil sygdommen blive behandlet med kirurgi, stråleterapi eller medicin. Sygdommen kan dog også skyldes at personen i længere tid er blevet behandlet med for meget binyrebarkhormon og her vil man i stedet gradvis trappe medicinen ned.

Endokrine sygdomme
Dandelion

"Dandelion" er en sang fra det engelske rock ’n’ roll band The Rolling Stones. Den blev skrevet af Mick Jagger og Keith Richards, og blev først udgivet som b-siden til ”We Love You” i august 1967. 

Den blev nummer 14. i USA, og gjorde et bedre stykke arbejde end dens a-side. 

"Dandelion" kom med på albummet Through the Past, Darkly (Big Hits Vol. 2), fra 2002, udgivet af Allen Kleins ABKCO Records.

Eksterne henvisninger 

Teksten til ”Dandelion”
Facts omkring ”Dandelion”

Rolling Stones-sange
Singler fra 1967
Gravitation (manga)

er en shōnen-ai mangaserie skrevet af Maki Murakami. 

Senere blev den også udgivet som en animeserie, instrueret af Bob Shirohata.

Handling 
Den handler om den 18-årige dreng ved navn Shuichi Shindou som man følger gennem 12 bind. Han lever og ånder for sin musik. Men en dag møder han den mystiske fyr, ved navn Eiri "Yuki" Uesugi. Yuki er den verdens berømte kærlighedsroman-forfatter. Shuichi falder for ham på stedet og gør alt for at finde ham igen. Han finder ham og en masse sker f.eks. lader Shuichi Yuki have sex med ham. Bandet med hans bedste ven Hiroshi Nakano bliver opdaget og bliver til Bad Luck. Deres fremtid ser lys ud, for med Shuichis kontakt med Yuki var han i stand til at få kontakt til det største pladeselskab i japan. Redektøren er Tohma Seguichi som er bekendt af Eiri Yuki. Og da både Yuki og Tohma dukker op til en koncert hvor Shuichi og Hiroshi er opvarmning møder Shuichi Tohma som ikke blot bliver hans kommende chef, men også hans største rival nogensinde! Jo dybere man kommer ind i bøgerne desto hurtigere finder man ud af hvem Tohma i sandheden er. Tohma er gift med Yukis lillesøster, Mika Seguichi, men egentlig er han forelsket i Yuki. Yuki dækker over en dyster fortid han havde med sin første kæreste, som var en mand. 
Jo mere Shuichi finder ud af om Tohma og Yuki jo mere akavet bliver det og det skaber store forhindringer i bandet. Yuki har bl.a en hemmelig forlovede som han aldrig har mødt, og da Shuichi finder ud af det er bandet Bad Luck, på grundens rand.

Referencer
Zamość

Zamość (også kaldt "Renæssances perle", "Arkadernes by" og "Nordens Padova") er en by i det sydøstlige Polen med 66,778 indbyggere (2005). Den ligger i Województwo lubelskie. Den gamle bydel i Zamość er skrevet ind på UNESCO's Verdensarvsliste.

Eksterne links 

Byer i Polen
Blåhøj

Blåhøj er en by i Midtjylland med , beliggende 10 km nordøst for Sønder Omme, 20 km nordøst for Grindsted, 11 km sydvest for Brande og 35 km syd for Ikast. Byen hører til Ikast-Brande Kommune og ligger i Region Midtjylland.

Blåhøj hører til Blåhøj Sogn. Blåhøj Kirke ligger vest for højen Blåhøj i Blåhøj Kirkeby 1 km øst for Gammel Blåhøj, der ligger på landevejen mellem Brande og Sønder Omme. De to landsbyer ligger 3 km sydvest for stationsbyen Blåhøj.

Faciliteter 
 Blåhøj Skole har 75 elever, fordelt på 0.-6. klassetrin, og SFO for 0.-4. klasse. Skolen har 16 ansatte og ledelse fælles med Dalgasskolen i Brande. Efter 6. klasse kan eleverne komme på Præstelundskolen i Brande.
 Blåhøj Hallen er en idrætshal i fuld størrelse og anvendes mest af de lokale sportsforeninger, især Blåhøj Idrætsforening. Den er stiftet i 1936 og tilbyder motion, badminton, fodbold, gymnastik og tennis.
 Blåhøj Multihus ligger tæt ved skolen. Multihuset blev taget i brug 1. april 2005 efter 4 års ihærdig indsats, bl.a. med frivilligt arbejde og økonomisk støtte fra lokalbefolkningen. Det kan bruges som festsal med plads til 120 personer eller til konferencer, møder og kulturarrangementer.
 Solstrålen er en integreret privat institution med plads til 10-12 vuggestuebørn og 15 børnehavebørn. Den har 4 ansatte.

Historie

Sogn og kommune 
Blåhøj hørte oprindeligt til Sønder Omme Sogn. I 1877 blev Blåhøj Kirke og Filskov Kirke opført som filialkirker til Sønder Omme Kirke. Både Blåhøj og Filskov blev udskilt som kirkedistrikter indtil 1911, hvor de blev selvstændige sogne. I 1913 blev Blåhøj-Filskov Sognekommune udskilt fra Sønder Omme Sognekommune. I 1947 blev Blåhøj og Filskov to selvstændige sognekommuner indtil kommunalreformen i 1970, hvor Blåhøj indgik i Brande Kommune, som den hørte til indtil 2007.

Landsbyen 
I 1904 blev Blåhøj beskrevet således: "Blaahøj med Filialkirke, Skole, Præstegd. og Andelsmejeri." Mejeriet lå ved landevejen, og i landevejsbyen 1 km mod sydvest viser det lave målebordsblad kro, smedje og mølle.

Stationsbyen 
Blåhøj fik jernbanestation på Diagonalbanen (1917-1971). Stationen blev anlagt på åben mark, men der voksede en by op omkring den. Stationsbyen overtog navnet Blåhøj, og landevejsbyen skiftede navn fra Blåhøj til Gammel Blåhøj.

Blåhøj har gang- og cykelsti til Brande og Grindsted på Diagonalbanens tracé, som stien dog ikke følger gennem det gamle stationsterræn i Blåhøj. Stien hedder "Den skæve bane" efter et af Diagonalbanens kælenavne i folkemunde. Stationsbygningen i Blåhøj er revet ned.

Noter

Eksterne kilder/henvisninger 

 mitBLÅHØJ
 SDFE kortviser: Høje målebordsblade 1842-1899 og lave målebordsblade 1901-1971

Byer i Ikast-Brande Kommune
19th Nervous Breakdown

"19th Nervous Breakdown" er en sang fra det engelske rock ’n’ roll band The Rolling Stones. Rygtet siger at teksten omhandler Mick Jaggers daværende kæreste Chrissie Shrimpton .

Sangen blev skrevet af Jagger og Keith Richards i løbet af Rolling Stones' 1965 tour i USA. Den blev indspillet mellem den 3. og den 8. december, og sangen fortæller om en forkælet pige, der ikke værdsætter det liv, hun lever. 

19th Nervous Breakdown blev udgivet som single den 4. februar 1966, og fik en 2. plads på Billboard Hot 100 i USA, og det samme på UK Singles Chart. 

Det hypnotiske riff som Brian Jones spiller i baggrunden i alle versene, er lånt fra Bo Diddleys sang " Diddley Daddy” 
. Sangen er også kendt for Bill Wymans bass, såkaldt "dive-bombing", i slutningen af sangen. 

Dette var den ene af tre sange som The Stones spillede på deres The Ed Sullivan Show optræden i 1966, deres første på amerikanske tv.

Eksterne henvisninger 

Officiel tekst til ”19th Nervous Breakdown” 
Tekst og info om http://www.timeisonourside.com/SO19thN.html 
Se Rolling Stones optræde med “19th Nervous Breakdown”

Fodnote 

Rolling Stones-sange
Singler fra 1966
Tonikaparallel

En tonikaparallel er den akkord, der ligger en lille terts under tonikaen i dur, og omvendt en lille terts over i tonika i mol. Tonikaparallellen er kort sagt parallelakkorden til tonika, og har således det modsatte køn.
Tonikaparallelen i C-dur er eksempelvis A-mol.

I C-dur er akkordfølen C-Am forholdsvist hyppig. I sådanne tilfælde benævnes A-mol akkorden dog Tonikaafledning, forkortet Taf. A-mols tonikaafledning er F-dur i bevægelsen Am - F. Dvs. at afledningsbevægelserne altid går en skalaegen terts ned, mens parallelbevægelsen afhænger af tonekønnet på akkorden, som er udgangspunktet for bevægelsen).

Dur-akkordens tonikaparallel kan også bruges til at lave en skuffende kadence i progressionen G-Am. I sådanne tilfælde benævnes Am dog tonikastedfortræder, forkortet Tst eller T (altså et kursiv eller 'væltet' T). Mol-akkordens tonikastedfortræder er ikke dens tonikaparallel, men derimod akkorden på det lave sjette trin; i A-mol altså en F-dur akkord i forbindelsen E-F.

Parallelbegrebet bruges undertiden om alle ovenstående funktioner, men bør egentligt forbeholdes til at beskrive tonale frem for harmoniske relationer. I harmonisk regi er termen i og for sig kun brugbar, når der er en mere eller mindre udtalt modulation eller modulerende udsving til paralleltonearten. I andre tilfælde vil sjettetrinsakkorden som regel kunne beskrives som en afledning eller en stedfortræder.

Musikteori
Musikudtryk
Hydrolase

Indenfor biokemien er en hydrolase () et enzym, der katalyserer hydrolyse af en kovalent binding, som i følgende skematiske reaktion:

A-B + H2O → A-OH + B-H

Hydrolaser navngives efter deres substrat, enten på formen "substrat hydrolase" eller "substratase".

Proteiner
Amstel

Amstel har flere betydninger alle relateret til Holland.

 Amstel (øl) – et hollandsk ølmærke
 Amstel (flod) – en flod der bl.a. løber gennem Amsterdam
 Amsterdam Amstel – et stoppested for tog og metro i Amsterdam
 Van Amstel – en adelig familie der regerede over Amstelland (området omkring floden Amstel)
L.C. Nielsen (opfinder)

Lars Christian Nielsen (født 30. september 1849 i Holmstrup ved Slagelse, død 26. december 1929 på Frederiksberg) var en dansk maskinekonstruktør og opfinder.
Han var ansat på Maglekilde Maskinfabrik som værkfører.
Han fik i 1878 patent på en centrifuge kaldet den "kontinuerlige centrifuge", som blev en væsentlig forudsætning for de mange andelsmejerier, som skød op i landet.

Centrifugen gjorde det hurtigere og meget lettere at skille mælken i sine bestanddele, alt afhængig af vægtfylde.

Den originale Maglekilde-centrifuge kan ses på Hjedding Mejerimuseum.

Han er begravet på Solbjerg Parkkirkegård.

Eksterne henvisninger 
 
 L. C. Nielsen
 Maglekilde Maskinfabrik

Opfindere fra Danmark
Danskere i 1800-tallet
Amstel (flod)

Amstel er en 31 km. lang flod, der løber i Holland og som bl.a. løber gennem byen Amsterdam.

Amstels navn er udledt fra Aeme stelle, gammelt hollandsk for "område med rigeligt med vand". Floden havde oprindeligt sin start hvor to mindre floder Drecht og Kromme Mijdrecht løb sammen en smule syd for Uithoorn. Efter bygningen af kanalen Amstel-Drecht Kanaal, begynder floden hvor Drecht og en anden kanal, Aarkanaal, mødes nær byen Nieuwveen. Bifloder er Kromme Mijdrecht, Bullewijk og Waver.

Mundingen af floden ligger i Amsterdam, hvor den mødes med IJ-bugten. I 1936 blev den sidste del af floden (kaldet Rokin) dog fyldt op og floden blev ledt under byen. Nu ender den åbne del af floden derfor på Spui-pladsen.

Amsterdam fik sit navn fra floden. Byen udvikledes fra en lille fiskerby kaldet "Amstelredam". I Amsterdam krydser broerne Magere Brug, Blauwbrug, Hoge Sluis og Berlagebrug floden. Stopera-rådhuset og operahuset og Carré teatret ligger alle ved flodens bredder.

Floder i Nederlandene